Wanneer sal die wêreld tot 'n einde kom?
LEES IN Afrikaans Albanees Amharies Arabies Armeens Azerbeidjans Azerbeidjans (Cyrillies) Bulgaars Cebuano Chichewa Chinees (Sichuanees) Chinees (Sjanghainees) Chitonga Chitonga (Malawi) Deens Duits Engels Esties Ewe Faroëes Fidjiaans Fins Frans Georgies Grieks Hausa Haïtiaanse Kreools Hebreeus Hiligaynon Hindi Hongaars Iban Iloko Indonesies Italiaans Italiaanse Gebaretaal Japannees Joroeba Kabuverdianu Kachin Kantonnese Chinees (Tradisioneel) Kantonnese Chinees (Vereenvoudig) Kazaks Kazaks (Arabies) Kikaonde Kinyarwanda Kirgisies Kirundi Koreaans Kroaties Lingala Litaus Maja Malabaars Maleis Malgassies Maltees Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Navajo Nederlands Nepalees Noors Nyungwe Nzema Oekraïens Oromo Osseties Papiamentoe (Aruba) Papiamentoe (Curaçao) Paraguaanse Gebaretaal Pools Portugees (Brasilië) Portugees (Portugal) Roemeens Russies Russiese Gebaretaal Salomonseilandse Pidgin Serwies (Cyrillies) Serwies (Romeins) Shona Sidama Singalees Slowaaks Sloweens Somalies Spaans Swahili Sweeds Tagalog Tataars Teloegoe Tetun Dili Thai Tigrinya Tiv Tsjeggies Tswana Turkmeens Turks Umbundu Valenciaans Viëtnamees Xhosa Yslands Zulu
Om te weet wanneer die wêreld tot 'n einde sal kom, is dit belangrik om te verstaan waarna die Bybel verwys wanneer dit die woord "wêreld" gebruik. Die Griekse woord koʹsmos, wat gewoonlik as "wêreld" vertaal word, verwys meestal na die mensewêreld, veral die deel wat nie in ooreenstemming met God en sy wil is nie (Johannes 15:18, 19; 2 Petrus 2:5). Soms verwys koʹsmos na die raamwerk van die mensegemeenskap.—1 Korintiërs 7:31; 1 Johannes 2:15, 16. *
Wat is "die einde van die wêreld"?
Die frase "die einde van die wêreld", wat in talle Bybelvertalings verskyn, kan ook met "die voleinding van die stelsel van dinge", of "die einde van die mensegeslag", vertaal word (Matteus 24:3; English Standard Version). Dit verwys nie na die vernietiging van die aarde of van die hele mensdom nie, maar na die einde van die raamwerk van die mensegemeenskap.—1 Johannes 2:17.
Die Bybel leer dat "die kwaaddoeners uitgeroei [sal] word" sodat goeie mense die lewe op die aarde kan geniet (Psalm 37:9-11). Hierdie vernietiging sal tydens die "groot verdrukking" plaasvind, wat 'n hoogtepunt sal bereik tydens die oorlog van Armageddon.—Matteus 24:21, 22; Openbaring 16:14, 16.
Jesus het gesê: "Van daardie dag en uur weet niemand nie, nie die engele van die hemele nie en ook nie die Seun nie, maar net die Vader" (Matteus 24:36, 42). Hy het bygevoeg dat die einde op 'n onverwagse tyd sal kom, "op 'n uur waarvan julle dit nie dink nie".—Matteus 24:44.
Al weet ons nie wanneer die presiese dag en uur is nie, het Jesus 'n saamgestelde "teken", of reeks gebeurtenisse, voorsien, wat die tydperk sou identifiseer wat tot die einde van die wêreld sou lei (Matteus 24:3, 7-14). Die Bybel verwys na hierdie tydperk as "die tyd van die einde" en "die laaste dae".—Daniël 12:4; 2 Timoteus 3:1-5.
Sal daar enigiets oorbly ná die einde van die wêreld?
Ja. Die aarde sal nog hier wees, want die Bybel sê dat niks dit "tot onbepaalde tyd of tot in ewigheid sal ... laat wankel nie" (Psalm 104:5). En die aarde sal met mense gevul word, net soos die Bybel belowe: "Die regverdiges sal die aarde besit, en hulle sal vir ewig daarop woon" (Psalm 37:29). God sal die toestande tot stand bring wat hy oorspronklik in gedagte gehad het:
Die paradys.—Jesaja 35:1; Lukas 23:43.
Veiligheid en voorspoed.—Miga 4:4.
Betekenisvolle en bevredigende werk vir almal.—Jesaja 65:21-23.
Bevryding van siekte en ouderdom.—Job 33:25; Jesaja 33:24.
^ par. 3 Die Griekse woord ai·onʹ word ook in party Bybels as "wêreld" vertaal. Wanneer dit op hierdie manier vertaal word, het ai·onʹ 'n soortgelyke betekenis as koʹsmos omdat dit na die raamwerk van die mensegemeenskap verwys.